CELEX: C2004/228/18
Language: et
Date: 2004-09-11 00:00:00
Title: Euroopa Kohtu otsus (kolmas koda) 15. juuli 2004 kohtuasjas C-459/02: Willy Gerekens ja Association agricole pour la promotion de la commercialisation laitière Procola versus Luksemburgi Suurhertsogiriik (eelotsusetaotlus — piim — piima- ja piimatooteturu täiendav maksustamine — siseriiklikud õigusaktid — maksude kehtestamine tagasiulatuvalt — õiguskindlus ja tagasiulatuva jõu puudumine kui üldpõhimõtted)

11.9.2004   
            
            
               ET
            
            
               Euroopa Liidu Teataja
            
            
               C 228/10
            
         
      EUROOPA KOHTU OTSUS
   
   (kolmas koda)
   15. juuli 2004
   kohtuasjas C-459/02: Willy Gerekens ja Association agricole pour la promotion de la commercialisation laitière Procola versus Luksemburgi Suurhertsogiriik (1)
   
   (eelotsusetaotlus - piim - piima- ja piimatooteturu täiendav maksustamine - siseriiklikud õigusaktid - maksude kehtestamine tagasiulatuvalt - õiguskindlus ja tagasiulatuva jõu puudumine kui üldpõhimõtted)
   (2004/C 228/18)
   Kohtumenetluse keel: prantsuse
   Kohtuasjas C-459/02, mille esemeks on Kassatsioonikohtu (Luxembourg) poolt EÜ asutamislepingu artikli 234 alusel Euroopa Kohtule esitatud eelotsusetaotlus ning millega taotletakse nimetatud kohtus arutamisel olevas vaidluses Willy Gerekens ja Association agricole pour la promotion de la commercialisation laitière Procola versus Luksemburgi Suurhertsogiriik eelotsust õiguskindluse ja tagasiulatuva jõu puudumise kui ühenduse õiguse üldpõhimõtete tõlgendamise kohta seoses piimatootmise kvootide valdkonna siseriiklike normidega, mis on vastu võetud Euroopa Kohtu poolt diskrimineerivaks tunnistatud esialgse määruse asemel ning mis võimaldavad rakendada tagasiulatuvalt sanktsioone pärast nõukogu 31. märtsi 1984. aasta määruse (EMÜ) nr 856/84, millega muudetakse määrust (EMÜ) nr 804/68 piima- ja piimatooteturu ühise korralduse kohta (EÜT 1984 L 90, lk 10), ning nõukogu 31. märtsi 1984. aasta määruse (EMÜ) nr 857/84, mis sätestab üldreeglid määruse (EMÜ) nr 804/68 artiklis 5c ettenähtud maksustamise kohaldamiseks piima- ja piimatoodete sektoris (EÜT 1984 L 90, lk 13), jõustumist toimunud tootmiskvootide ületamise juhtumitele, kuid asendatud siseriiklike normidega ettenähtud korra kohaselt, on Euroopa Kohus (kolmas koda), koosseisus koja esimees A. Rosas, kohtunikud R. Schintgen ja N. Colneric (ettekandja), kohtujurist D. Ruiz-Jarabo Colomer, kohtusekretär R. Grass, 15. juulil 2004 teinud otsuse, mille resolutiivosa on järgmine:
   Õiguskindluse ja tagasiulatuva jõu puudumise põhimõtete kui ühenduse õiguse üldpõhimõtetega ei ole vastuolus see, et liikmesriik võtab tootmiskvoote kehtestava ühenduse regulatsiooni, nagu seda on nõukogu 31. märtsi 1984. aasta määrus (EMÜ) nr 856/84, millega muudetakse määrust (EMÜ) nr 804/68 piima- ja piimatooteturu ühise korralduse kohta, ning nõukogu 31. märtsi 1984. aasta määrus nr 857/84, mis sätestab üldreeglid määruse (EMÜ) nr 804/68 artiklis 5c ettenähtud maksustamise kohaldamiseks piima- ja piimatoodetesektoris, kohaldamiseks Euroopa Kohtu poolt diskrimineerivaks tunnistatud esialgse määruse asemel vastu uue määruse, mida kohaldatakse tagasiulatuvalt nendele tootmiskvootide ületamise juhtumitele, mis on toimunud pärast nende eeskirjade jõustumist, kuid asendatud siseriiklike normidega ettenähtud korra kohaselt.
   
      (1)  ELT C 44, 22.2.2003.